Document ID: 32002R1926

Kommissionens forordning (EF) nr. 1926/2002
af 25. oktober 2002
om fastsættelse af den told, der skal anvendes fra den 1. september 2002 på indførsel fra Bulgarien til Fællesskabet af en række varer henhørende under Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 4, og
ud fra følgende betragtninger:
(1) I protokol nr. 3 til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Bulgarien på den anden side, godkendt ved Rådets og Kommissionens afgørelse 94/908/EKSF, EF, Euratom(3), fastsættes handelsordningerne for de forarbejdede landbrugsprodukter, der er anført heri.
(2) Protokol nr. 3 blev ændret ved afgørelse nr. 2/2002 truffet af Associeringsrådet EF-Bulgarien den 1. juli 2002 om forbedring af handelsordningerne for forarbejdede landbrugsprodukter som omhandlet i protokol nr. 3 til Europaaftalen(4); heri bestemmes det, at den told, der skal anvendes på indførsel af en række varer med oprindelse i Bulgarien, nedsættes med virkning fra den 1. september 2002.
(3) Den told, der skal anvendes fra den 1. september 2002, bør derfor fastsættes i henhold til protokol nr. 3 for indførsel af en række varer fremstillet af landbrugsprodukter med oprindelse i Bulgarien -
UDSTEDT FØLGENDE FORORDNING:
Artikel 1
Den told, der skal anvendes fra den 1. september 2002 på indførsel af varer med oprindelse i Bulgarien, som er omfattet af bilag I til protokol nr. 3 til Europaaftalen, er fastsat i bilag I, II og III.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. september 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. oktober 2002.

Labels: 3
17
18
6